郭柏妍搣甩斯文形象做恐怖情人 獲鄭俊弘大讚勤力用心
2024年04月11日 22:38
東網電視
更多新聞短片
由陳展鵬與林夏薇主演的無綫劇集《逆天奇案2》收視不俗,「廢屋枯骨案」昨晚(10日)終於告一段落,劇情反轉再反轉,令觀眾看得大呼過癮!
鄭俊弘(Fred)與郭柏妍是該單元的主角,首度扮演植物人的他,事前做了不少功課,Fred表示:「有上網研究角色係因咩事而變植物人,因為有啲植物人係可以郁到對眼,但我個角色係對眼郁唔到,眼又眨唔到、又表達唔到自己嘅情緒,呢一點係最難。」雖然角色有難度,但他笑言拍攝過程其實都好舒服:「拍攝時又唔使全日都瞓喺度,一Cut機就可以郁,唔辛苦之餘仲幾舒服,又有冷氣歎同有床瞓!」談到劇中化老妝,Fred笑稱:「個妝兩個鐘內完成,都覺得幾得意,原來我老咗係咁嘅樣。」他又大讚劇中「情人」郭柏妍是一個用心和勤力的新進演員。
至於郭柏妍的演出同樣搶眼,今次她搣甩純純兔形象化身恐怖情人,拿着生果刀威脅Fred殉情的樣子,讓觀眾都覺得甚是嚇人,與平時斯斯文文的她判若兩人。郭柏妍指今次角色很有挑戰性:「第一次演呢類型嘅角色,雖然出現集數唔係好多,但呢個角色有一個好圓滿嘅成長過程,覺得好好玩、好有挑戰性,多謝導演同製作組畀咗好多空間我去做得更加好。」講到劇中殉情戲,她坦言心情難受:「呢場戲內心好壓抑,拍完之後都覺得好唔開心,希望觀眾都能夠感受到我嘅嗰種無力感!」